text: Rask Mølle blev nummer to
  05 december 2012 kl. 16.45
  De super skarpe hjerner fra Rask Mølle Skole i Hedensted Kommune dumpede i det sidste afgørende spørgsmål i læsequizzen Smart Parat Svar. Vinder blev XL Brains fra Sct. Hans Skole i Odense.
  6. klasser i hele landet har siden oktober dystet i paratviden, og onsdag faldt afgørelsen, da de to finalister stillede op mod hinanden i Odense.
  Kulturstyrelsen og bibliotekerne stod bag konkurrencen.
  Vinderen løb med en pokal og 10.000 kroner.
  